**ΑΠΟΤΕΛΕΣΜΑΤΑ**

**ΛΟΓΟΤΕΧΝΙΚΟΥ ΜΑΘΗΤΙΚΟΥ ΔΙΑΓΩΝΙΣΜΟΥ**

**του συλλόγου «Ο ΦΑΡΟΣ» ΒΑΡΒΑΣΙΟΥ**

**που πραγματοποιήθηκε την 24η Ιανουαρίου 2014,**

**στο Γυμνάσιο (με λυκειακές τάξεις) Βολισσού**

Α΄ βραβείο: **Ιωάννα Συλβίτη**, 2ο ΓΕ.Λ. Χίου

Β΄ βραβείο: **Μυρτώ Κουτσοδόντη**, 3ο ΓΕ.Λ. Χίου

Γ΄ βραβείο: **Αλίκη Βασιλάκη**, Μουσικό Σχολείο Χίου

Α΄ έπαινος: **Παναγιώτης-Χρυσοβαλάντης Μελέκος**, 2ο ΓΕ.Λ. Χίου

Β΄ έπαινος: **Παναγιώτης Τσιάρας**, 2ο ΓΕ.Λ. Χίου

Την Επιτροπή Αξιολόγησης αποτέλεσαν οι φιλόλογοι: Αγγελική Δρίτσα, Παναγιώτης Κουλός, Όλγα Παπαδημητρίου, εκπαιδευτικοί που υπηρετούν κατά το τρέχον σχολικό έτος στο Γυμνάσιο Βολισσού, όπου μετέβησαν οι μαθητές και οι μαθήτριες της Β΄ Λυκείου των σχολείων της Διεύθυνσης Δευτεροβάθμιας Εκπαίδευσης Χίου για να διαγωνισθούν στο ακόλουθο θέμα:

*Το «Εριντάν»\* ορθόπλωρον όργωνε το γαλάζιο κάμπο* \**Εριντάν*: όνομα πλοίου

*τον ανθισμένο αφρόκρινα,*

*κι αν ήταν το ταξίδι μας,* ***ταξίδι σκλάβων*** *ή όχι,*

*δε μ’ ένοιaζε, δεν τo ’κρινα.*

*Στην πλώρη στέκουμουν ορθός και κοίταζα στο* ***τέρμα****,*

*τη δύση που ήταν κόκκινη σαν να τη βάψαν μ’ αίμα,*

*κι αν ήταν* ***το αίμα της ζωής*** *που τη μαχαίρωναν οι ανθρώποι,*

*την ώρα αυτή δεν τo ’κρινα*

*τι\*\* ήταν για μας σκληρή η ζωή, και* ***ξένοι*** *γύρω* ***οι τόποι*** *(…)* \*\* *τι*: γιατί

*«Αφρόκρινα»* από την ποιητική συλλογή του Φώτη Αγγουλέ*:* **Εντελβάις,**1946

Με αφορμή το παραπάνω ποίημα του Χιωτομικρασιάτη ποιητή Φώτη Αγγουλέ και, εστιάζοντας στις φράσεις ***«ταξίδι σκλάβων»*, *«τέρμα»*, *«αίμα της ζωής»*, *«ξένοι τόποι*»,** γράψτε σε πεζό κείμενο, οποιασδήποτε μορφής (επιστολή, χρονικό, ημερολόγιο, πεζοτράγουδο κ.τ.λ.), τις δικές σας σκέψεις για το σύγχρονο πρόσφυγα, ανεξαρτήτως εθνικής προέλευσης και προορισμού.

Ο διαγωνισμός πραγματοποιήθηκε με πρωτοβουλία του Συλλόγου «ο Φάρος Βαρβασίου», με τη συνεργασία της Διεύθυνσης Δευτεροβάθμιας Εκπαίδευσης Χίου και υπό την αιγίδα της Γενικής Γραμματείας Αιγαίου και Νησιωτικής Πολιτικής.